Dit gaan broekskeur in Sallywood, maar optimisme – en kreatiewe en tegniese vaardighede van wêreldklas – kan die plaaslike rolprentbedryf red. ANNELIZE VISSER praat met die regisseurs en vervaardigers wat die wiele aan die rol hou al val hulle plek-plek af.
WAT is die definisie van ’n optimis? Dis iemand wat in 2020 in die Suid-Afrikaanse rolprentbedryf werk.
Ná gesprekke met sewe sulke optimiste, sowel as met verteenwoordigers van die Onafhanklike Vervaardigersvereniging (OVV), kom ’n strak prentjie te voorskyn van ’n immer uitdagende en wispelturige bedryf wat sy vastrapplek tydens die pandemie verloor het.